Okresná prokuratúra Žilina 
Moyzesova 20, 011 56 Žilina 1

Sp. zn. : 4 Pv 259/12/5511	Žilina, 24.1.2013
EEČ : 2-43-34-2013

U Z N E S E N I E

Trestná vec:	obvinený XXXXX 
Zločin:	Neodvedenie dane a poistného podľa § 277 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Žilina
Podľa § 215 odsek 1 písmeno h Trestného poriadku s poukazom na § 86 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: podnikateľ
            ako štat. zást. spol. XXXXX XXXXX XXXXX XXXXX č. XXXXX XXXXX XXXXX XXXXX IČO: XXXXX XXXXX XXXXX
	zadržal a neodviedol v lehote splatnosti určenému príjemcovi splatnú daň, splatné poistné na dôchodkové zabezpečenie, nemocenské poistenie, zdravotné poistenie, ako aj príspevok na poistenie v nezamestnanosti za svojich zamestnancov, čím Sociálnej poisťovni, pobočka XXXXX spôsobil nedoplatok na poistnom vo výške 582,32,- €, VšZP, a.s., pobočka XXXXX nedoplatok na poistnom vo výške 1.499,11,- € a DÚ XXXXX pracovisko XXXXX XXXXX XXXXX nedoplatok na dani z príjmov zo závislej činnosti vo výške 621,40,- €,

lebo zanikla trestnosť činu
Odôvodnenie:
Vyšetrovateľ OR PZ, OKP XXXXX uznesením ČVS:ORP-360/OEK-CA-2012 zo dňa 02.08.2012 podľa § 199 ods. 1 Tr. por. začal trestné stíhanie vo veci prečinu neodvedenia dane a poistného podľa § 277 ods. 1 Tr. zák. a dňa 23.10.2012 podľa § 206 ods. 1 Tr. por. vzniesol pre tento prečin obvinenie XXXXX, ktorý sa ho mal dopustiť na skutkovom základe uvedenom vo výrokovej časti tohto uznesenia.

Ku dňu vznesenia obvinenia bola celková výška nedoplatkov zákonného poistného a dane z príjmov zo závislej činnosti za uvedené obdobie určená na sumu 2.475,14,- €, preto bolo konanie obvineného kvalifikované ako prečin neodvedenia dane a poistného podľa § 277 ods. 1 Tr. zák.. V priebehu vyšetrovania však bola výška nedoplatku na poistnom a na dani z príjmov zo závislej činnosti ustálená na sumu 2.702,83,- €, preto je potrebné konanie obv. XXXXX posudzovať ako zločin neodvedenia dane a poistného podľa § 277 ods. 1, ods. 2 písm. b/ Tr. zák..

Podkladom pre vznesenie obvinenia XXXXX za vyššie uvedený trestný čin bol predovšetkým znalecký posudok č. 32/2012 znalca z odboru  ekonómia a manažment, z ktorého vyplynulo, že v predmetnom období boli na zákonnom poistnom a na dani z príjmu fyzických osôb z miezd zamestnancov spôsobené nedoplatky: Sociálna poisťovňa - 582,32,- €, VšZP, a.s. - 1.499,11,- € a DÚ - 621,40,- €. Spol. XXXXX XXXXX mohla uhradiť zákonné odvody a dane z príjmu FO z miezd zamestnancov 43 x vo výške 100% a 4 x čiastočne.

Dňa 06.12.2012 bola k veci vypočutá sv.-pošk. XXXXX, spln. zást. Sociálnej poisťovne, XXXXX ktorá potvrdila, že dňa 20.11.2012 štat. zást. spol. XXXXX XXXXX uhradil všetky spôsobené nedoplatky na odvodoch poistného za zamestnancov.

Dňa 12.12.2012 bol k veci vypočutý XXXXX, vedúci pobočky VšZP, a.s., XXXXX ktorý potvrdil, že u subjektu XXXXX XXXXX neevidujú z titulu neodvedenia poistného za zamestnancov nedoplatky.

XXXXX, splnomocnenkyňa DÚ XXXXX pracovisko XXXXX XXXXX XXXXX potvrdila, že ku dňu 23.10.2012 evidoval správca dane u subjektu XXXXX XXXXX nedoplatok na dani zo závislej činnosti vo výške 621,40,- €. Dňa 21.11.2012 bola vykonaná úhrada vo výške 710,80,- € na účet DÚ. 

Vo vyšetrovacom spise sa nachádzajú príjmové pokladničné doklady zo dňa 20.11.2012 vystavené Soc. poisťovňou o úhrade sumy v celkovej výške 1.329,31,- €, príjmové pokladničné doklady zo dňa 21.11.2012 a 28.11.2012 vystavené VšZP, a.s. svedčiace o úhrade sumy 1.706,52,- € a poštový poukaz z 20.11.2012 svedčiaci o úhrade sumy 710,80,- € v prospech DÚ XXXXX pracovisko XXXXX XXXXX XXXXX

XXXXX podľa aktuálneho odpisu z RT nemá ku dnešnému dňu záznam v registri trestov. 

Dňa 02.01.2013 sa na OR PZ, OKP XXXXX uskutočnilo záverečné preštudovanie vyšetrovacieho spisu, ktorého sa obvinený nezúčastnil.

Dňa 14.01.2013 bol Okresnej prokuratúre v Žiline predložený vyšetrovací spis spolu s návrhom na zastavenie trestného stíhania podľa § 215 ods. 1 písm. h/ s poukazom na § 86 ods. 1 písm. e/ Tr. zák., s ktorým som sa stotožnila. 

Podľa § 215 ods. 1 písm. h/ Tr. por. prokurátor zastaví trestné stíhanie, ak zanikla trestnosť činu.

Podľa § 86 ods. 1 písm. e/ Tr. zák., trestnosť trestného činu neodvedenia dane a poistného podľa § 277 Tr. zák. zaniká, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.

Podľa § 86 ods. 2 Tr. zák., trestnosť trestného činu neodvedenia dane a poistného podľa § 277 Tr. zák. nezaniká, ak ide o páchateľa, ktorý bol za obdobný čin v predchádzajúcich 24 mesiacoch postihnutý, alebo ak trestné stíhanie páchateľa za obdobný čin bolo v predchádzajúcich 24 mesiacoch zastavené z dôvodu zániku trestnosti trestného činu podľa ods. 1/.

K veci je potrebné uviesť, že z vykonaného vyšetrovania súčasne vyplynulo, že XXXXX nezaslal mesačné výkazy preddavkov na verejné poistenie VšZP, a.s. v období od 1/2012 - 8/2012 a zdravotnej poisťovni Dôvera, a.s. v období od 1/2009 doposiaľ, čím mal skrátiť poistné na verejnom zdravotnom poistení. Vo vzťahu k tomuto skutku kvalifikovanému ako zločin skrátenia dane a poistného podľa § 276 ods. 1, ods. 2 písm. d/ Tr. zák. sa vedie na OR PZ, OKP XXXXX pod XXXXX samostatné konanie.
 
Preto som rozhodla tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Karin Demčáková
prokurátorka